cyanic-selkie/wikianc huggingface dataset:
முகமது அயூப் கான்
ஆரம்ப கால வாழ்க்கை
இவர் 1932இல் ராஜஸ்தானின் சுன்சுனூ மாவட்டத்தின் நுவா என்ற கிராமத்தில் பிறந்தார்.
இந்திய இராணுவத்தில் சேவை
இவரது தந்தை இமான் அலிகான் மற்றும் இவரது மாவட்டத்தைச் சேர்ந்த பலரைப் போலவே, இவரும் இந்தியத் தரைப்படையில் பணியாற்றினார். இவர் 1950இல் கவசப் படையின் 18வது குதிரைப் படைப்பிரிவில் சேர்ந்து பல பதவிகளை வகித்தார். 1965-ல் நடந்த இந்திய-பாகிஸ்தான் போரின் போது சியால்கோட் பகுதியில் இவரது வீரத்திற்காக வீர சக்ரா விருது வழங்கப்பட்டது.
கான், 22 ஜூலை 1970 இல் ரிசல்டராகவும், 1 பிப்ரவரி 1978 இல் ரிசல்டார் மேஜராகவும் பதவி உயர்வு பெற்றார். அந்த நேரத்தில் அவர் புதிதாக உருவாக்கப்பட்ட 86 கவச படைப்பிரிவில் பணியாற்றினார்
அரசியல்
இராணுவப் பணியிலிருந்து ஓய்வு பெற்ற பிறகு, இவர் இந்திய தேசிய காங்கிரசில் சேர்ந்தார். 1984ஆம் ஆண்டு சுன்சுனூ தொகுதியிலிருந்து மக்களவைத் தேர்தலில் வெற்றி பெற்று எட்டாவது மக்களவையின் நாடாளுமன்ற உறுப்பினரானார். இவர் பொது கணக்குக் குழு மற்றும் பாதுகாப்பு அமைச்சகத்தின் ஆலோசனைக் குழுவின் உறுப்பினராக இருந்தார். இவரது சொந்த மாநிலமான ராஜஸ்தானில், பிரதேச காங்கிரசு குழுவின் பொதுச் செயலாளர், ஒருங்கிணைப்புக் குழு உறுப்பினர் என பல பதவிகளை வகித்தார்.
1991ஆம் ஆண்டில் பத்தாவது மக்களவைக்கு இரண்டாவது முறையாக தேர்ந்தெடுக்கப்பட்டார். பி.வி. நரசிம்மராவ் அரசாங்கத்தில் 15 செப்டம்பர் 1995 முதல் 16 மே 1996 வரை மத்திய விவசாயத் துறை அமைச்சராக பணியாற்றினார்.
இறப்பு
15 செப்டம்பர் 2016இல் தனது 84 வயதில் தனது சொந்த கிராமமான நுவாவில் இறந்தார். செப்டம்பர் 15, 2019 அன்று, இவரது கிராமத்தில் அயூப் கான் பெயரில் ஒரு வாயில் திறக்கப்பட்டது.
மேற்கோள்கள்
பகுப்பு:இந்திய தேசிய காங்கிரஸ் அரசியல்வாதிகள் பகுப்பு:10வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:2016 இறப்புகள் பகுப்பு:1932 பிறப்புகள் பகுப்பு:இந்திய முஸ்லிம்கள் பகுப்பு:ராஜஸ்தான் அரசியல்வாதிகள்
வால்மீகர் ஞானம்
சித்தர்களில் ஒருவரான வால்மீகர்  என்பவர் பாடிய நூல் வால்மீகர் ஞானம் என்றும், வால்மீகர் சூத்திர ஞானம் என்றும் குறிப்பிடப்படுகிறது. நூலின் காலம் 16 ஆம் நூற்றாண்டு. இதில் 16 விருத்தப் பாடல்கள்
பாடல் - எடுத்துக்காட்டு
வந்ததுவும் போனதுவும் வாசி ஆகும் சிந்தை தெளிந்து இருப்பவனாம் அவனே சித்தன் நந்தி என்ற வாகனமே தூல தேகம் தந்திமுகன் சிவசக்தி திருமூச்சு ஆகும்
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சித்தர் பாடல்கள்
லினசு டோர்வால்டுசு
லினசு பெனெடிக் வோர்வால்சு (லினஸ் டோர்வால்ஸ்; Linus Benedict Torvalds; ˈliːnɵs ˈtuːrvalds]) பின்லாந்தின் கேல்சிங்கி நகரில் பிறந்தார்.இவர் ஒரு பின்லாந்து மென்பொருள் உருவாக்குநர். இவர் லினக்சு கருவின் உருவாக்கத்திற்காகவும், ஜிட் திருத்தக் கட்டுப்பாட்டு மென்பொருளுக்காகவும் அறியப்படுகிறார். இவர் மிகச் சிறந்த கட்டற்ற திறந்த மென்பொருள் ஆக்கர்களில் ஒருவர் ஆவார்.
லினஸ், லினக்ஸ் தொடர்பு
டோர்வால்ஸ் தான் உருவாக்கிய இயங்குதள கருவிற்கு ஃபிரீக்ஸ் (Freax-'free', 'freak' ஆகிய இரண்டு வார்த்தைகளின் கலப்பு, கூடவே இது யுனிக்ஸ்(Unix) போன்ற அமைப்பு என்பதைக் குறிக்க ஆங்கில எழுத்து X) என்றே பெயரிட விரும்பினார். ஆனால், லினக்சு கரு தரவிறக்கத்திற்காக வைக்கப்பட்டிருந்த எஃப்டிபி வழங்கிக்கணினியை(FTP Server) நிர்வகித்து வந்த அவரது நண்பர் ஆரி லெம்கே(Ari Lemmke), டோர்வால்சின் அடைவிற்கு லினக்ஸ் என்று பெயரிட்டிருந்தார். பின்னர் அதுவே நிலைத்துவிட்டது.
லினக்சில் அதிகாரம் மற்றும் வணிகக்குறியீடு
2006ஆம் ஆண்டின்படி அப்பொழுது புழக்கத்திலிருந்த(பல மாறுதல்களுக்கும், திருத்தங்களுக்கும் பின்னர்) லினக்சு கருவின் மூல நிரலில் சுமாராக இரண்டு சதவீதம் மட்டுமே டோர்வால்டுசால் எழுதப்பட்டிருக்கிறது. லினக்சு கருவிற்குப் பல்லாயிரக்கணக்கானோர் பங்களிக்கும் நிலையிலும் இவருடைய பங்களிப்பே மிக அதிகமாக உள்ளது. ஆனால், 2012ஆம் ஆண்டு வாக்கில் இவர் தனது பங்களிப்பு என்பது பெரும்பாலும் மற்றவர்கள் எழுதிய மூல நிரல்களை லினக்சு கருவுடன் ஒன்றாக்குவதே, தான் குறைந்த அளவே நிரலெழுதுவதாக குறிப்பிட்டுள்ளார். லினக்சு கருவுடன் எந்த நிரல் இணைக்கப்படவேண்டும் என்பதை முடிவு செய்யும் இறுதி அதிகாரம் டோர்வால்டுசிடமே இருக்கிறது. மேலும், இவரே லினக்சிற்கான வணிகக்குறியீட்டை சொந்தமாகக்கொண்டுள்ளதோடு, அதன் பயன்பாட்டு கண்காணிப்பையும் லினக்சு மார்க் நிறுவனத்தின் வழியாக செய்துவருகிறார்.
இன்டர்நெட் ஹால் ஆஃப் ஃபேம்(Internet Hall of Fame)
ஏப்ரல் 23, 2012-ல் சுவிட்சர்லாந்திலுள்ள ஜெனீவாவில் நடந்த இணையச் சமூகத்தின்(Internet Society) உலகலாவிய ஐநெட்(INET) மாநாட்டின் இன்டர்நெட் ஹால் ஆஃப் ஃபேம்-ல் டோர்வால்டுசு தொடக்க உறுப்பினர்களுள் ஒருவராகவும், புதுமைப் புனைவாளர்(Innovators) பிரிவில் பத்துப்பேரில் ஒருவராகவும், மொத்தமுள்ள 33 தொடக்க உறுப்பினர்களுள் ஒருவராகவும் இருந்தார்.
மில்லேனியம் தொழில்நுட்பப் பரிசு
ஏப்ரல் 20, 2012 -ல் தொழில்நுட்ப உலகின் நோபல் பரிசு எனப் பரவலாக அறியப்படும் மில்லேனியம் தொழில்நுட்பப் பரிசை(Millennium Technology Prize) வெல்லும் இருவரில் ஒருவராக அறிவிக்கப்பட்டார். டோர்வால்டுசு இப்பரிசை ஷின்யா யமானாகா(Shinya Yamanaka) உடன் பகிர்ந்துகொண்டார்.
கல்வி
பாடசாலையில் கணிதம், அறிவியல் பாடங்களில் சிறந்து விளங்கிய அதே நேரத்தில் வரலாறு புவியியில் கவனம் இருக்கவில்லை.1997-ம் ஆண்டு டோர்வால்டுசு தன்னுடைய முதுநிலை பட்டத்தை(ஆங்கிலம்:Laudatur Grade) ஹெல்சின்கி பல்கலைக்கழகத்தின் கணினித்துறையிலிருந்து பெற்றார். இரண்டு வருடங்களுக்குப் பிறகு ஸ்டாக்ஹோம் பல்கலைக்கழகத்திலிருந்து கௌரவ முனைவர் பட்டம் பெற்றார். அதன்பிறகு, 2000-ம் ஆண்டு தான் கல்வி பயின்ற அதே ஹெல்சின்கி பல்கலைக்கழகத்திலிருந்தும் கௌரவ முனைவர் பட்டத்தைப் பெற்றார். ஆகஸ்டு 2005-ல் ரீடு கல்லூரியில் இருந்து வோல்லும் விருதை(Vollum Award) பெற்றார் .1998 இல் லினசு டோர்வால்டுசு ஒரு இ எப் எப் பியோனீர் விருது பெற்றார். 2000 ஆம் ஆண்டில் அவருக்கு லவ்லேஸால் பதக்கம் வழங்கி பிரித்தானிய கணினி சமூகம் கௌரவித்தது. 2001 ஆம் ஆண்டில், அவர் சமூக / பொருளாதார ரிச்சர்ட் ஸ்டால்மேன் மற்றும் கென் சகமுராக்கான டகெடா விருது பெற்றார்.இவர் தகவல் தொழில்நுட்ப துறை, கல்வி, ஆராய்ச்சி, மற்றும் நம் வாழ்வில் முன்னேற்றத்திற்கான பங்களிப்புக்காக 2010 இல் என் இ சி கார்ப்பரேஷன் சி & சி பரிசைப் பெற்றார்.
வானியல்
1996-ல் ஒரு சிறுகோளுக்கு டோர்வால்டுசின் நினைவாக 9793 டோர்வால்டுசு எனப் பெயரிடப்பட்டது.
காப்புரிமைகள்
மார்ச் 2011 வரை டோர்வால்டுசுக்கு உலக அளவில் 35 காப்புரிமைகள் கொடுக்கப்பட்டுள்ளது(விண்ணப்பித்த மற்றும் கொடுக்கப்பட்ட காப்புரிமைகள்).
மேற்கோள்கள்
பகுப்பு:கணினி நிரலர்கள் பகுப்பு:லினக்சு பகுப்பு:கட்டற்ற மற்றும் திறமூல நிரலாளர்கள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:கணினி அறிவியல் முன்னோடிகள்
பெத்தமண்டியம்
அமைவிடம்
இந்த மண்டலத்தின் வடக்கில் அனந்தபூர், கடப்பா மாவட்டங்களும், தெற்கில் சித்தூர் மாவட்டத்தின் தம்பள்ளபள்ளி, குர்ரங்கொண்டா மண்டலங்களும் அமைந்துள்ளன.
ஆட்சி
இந்த மண்டலத்தின் எண் 1. இது ஆந்திர சட்டமன்றத்திற்கு தம்பள்ளப்பள்ளி சட்டமன்றத் தொகுதியிலும், இந்திய பாராளுமன்றத்திற்கு ராஜம்பேட்டை மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் ஒன்பது ஊர்கள் உள்ளன.
சான்றுகள்
பகுப்பு:சித்தூர் மாவட்டம்
1733
1733 (MDCCXXXIII) ஒரு வியாழக்கிழமையில் துவங்கிய ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.
புதுவைக் குடியரசு (இதழ்)
புதுவைக் குடியரசு இந்தியா புதுவையிலிருந்து 1954ம் ஆண்டில் வெளிவந்த ஒரு வார இதழாகும்.
சிறப்பு
இந்தியாவில் தமிழ் முஸ்லிம் ஒருவரால் நடத்தப்பட்ட இவ்விதழ் தமிழ் - பிரெஞ்சு இருமொழிகளையும் கொண்டிருந்தது.
பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
முகம்மது நபி நிகழ்த்திய அற்புதங்கள்
முகம்மது நபி (ஸல்) அவர்கள் நிகழ்த்திய அற்புதங்கள் என்பது இஸ்லாமிய நம்பிக்கையின்படி தனது வாழ்நாளில் முகம்மது நபியால் நிகழ்த்தப்பட்ட இயற்கைக்கு மீறிய நிகழ்வுகளாகும். இவற்றில் பெரும்பாலான அற்புதங்கள் குர்ஆனில் அல்லது ஹதீஸ்கள் மூலம் எடுத்து  காட்டப்படுகின்றன.
வரலாற்றாசிரியர் டெனிஸ் கிரில் கூற்று படி, அல் குர்ஆன் மூலம் மட்டுமே தெளிவாக முகம்மது நபி (ஸல்)யின் அற்புதங்களை விவரிக்க முடியாது. எனினும், பல அற்புதங்கள் குர்ஆனில் கூறப்பட்டு பின் அதனுடைய மேலதிகத் தகவல்கள் ஹதீஸ்கள் மூலம் விவரிக்கப்பட்டுள்ளன. ஹதீஸ்கள் முகம்மது நபி (ஸல்)யின் அற்புதங்கள் விளக்குவதில் இன்றியமையாததாக உள்ளது.
அற்புதங்களின் பட்டியல்
பள்ளிவாசல் சென்று அங்கிருந்து விண்ணுலகம் சென்ற இரவுப் பயணம்)
மேலும் படிக்க
அற்புதங்கள்
மாநில நெடுஞ்சாலை 3 (தமிழ்நாடு)
மாநில நெடுஞ்சாலை 3 (தமிழ்நாடு) அல்லது எஸ்.எச்-2 (SH-2) என்பது இந்தியாவில் தமிழ்நாடு மாநிலத்தின் சென்னை, திருத்தணி மற்றும் ரேணிகுண்டா சாலையினை இணைக்கும் பாதை.
மாவட்டம்
இது திருவள்ளூர் மாவட்டத்தில் மாவட்டத்தில் உள்ளது.
மேம்படுத்தல்
இப்போது இது தேசிய நெடுஞ்சாலையாக மேம்படுத்தப்பட்டுள்ளது
ஹெலன் ஸ்டொதர்
மேற்கோள்கள்
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1955 பிறப்புகள் பகுப்பு:வாழும் நபர்கள்
கல்பாரப்பட்டி மாரியம்மன் கோயில்
கல்பாரப்பட்டி மாரியம்மன் கோயில் தமிழ்நாட்டில் சேலம் மாவட்டம், கல்பாரப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சி மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நடுநாடு
நடுநாடு என்பது சோழநாட்டுக்கும் தொண்டைநாட்டுக்கும் இடைப்பட்ட நிலப்பகுதியாகும். பத்தாம் நூற்றாண்டில் தோன்றிய இடைக்காலச் சோழர் ஆட்சியின்போது ஆட்சி அமைப்பில் வளநாடு, நாடு, கூற்றம், என்னும் நாட்டுப் பிரிவுகள் தோன்றின. அப்போது சோழநாட்டுக்கும், தொண்டைநாட்டுக்கும் இடைப்பட்டுக் கிடந்த நிலப்பகுதியை நடுநாடு எனப் பெயரிட்டு வழங்கினர். தேவாரத் திருத்தலங்களும், திவ்விய தேசங்களும் நடுநாட்டிலுள்ள கோயில்கள் எனச் சில கோயில்களைப் பகுத்துக் காட்டுகின்றன. இந்த நடுநாட்டை மகதம் எனவும் வழங்குவர். மகதை என்பது தமிழ்நாட்டிலுள்ள மகதம். இதனை நடுநாடு என்றும் கூறுவர். சங்ககாலத்தில் இது அருவாளர் வாழ்ந்த அருவாள் நாடு, ஓய்மான் நல்லியாதன் முதலானோர் ஆண்ட ஓய்மானாடு ஆகிய பெயர்களுடன் விளங்கியது. வடநாட்டிலுள்ள மகதம் தமிழ் அல்லாத மொழி பேசப்படும் 17 நிலங்களில் ஒன்று.
நடுநாடு பெயர்க்காரணம்
நடுநாடு என்னும் பெயர் ஏற்பட்டதற்குப் பல காரணங்கள் கூறப்படுகின்றன. அவையாவன:
அடிக்குறிப்பு
பகுப்பு:வரலாற்று நாடுகள் பகுப்பு:தமிழ்நாட்டுப் புவியியல் பகுப்பு:தமிழ்நாடு மண்டலங்கள்
தியோ டோ ரட்
தியோ டோ ரட் (Theo de Raadt, பிறப்பு: மே, 19, 1968 தென் ஆபிரிக்கா) கனடாவில் வாழும் ஒரு நிரலாளர். இவர் திறந்த பி.எசு.டி, திறந்த எசு.எசு.எச் திட்டங்களின் ஆக்குனரும் தலைவரும், நெட் பி.எசு.டி திட்டத்தின் உறுப்பினரும் ஆவார். கட்டற்ற திறந்த மென்பொருள், பேச்சுத் சுதந்திரம் உறுதியான ஆதாரவாளர் ஆவார்.
மெத்தனானந்தமைடு
மெத்தனானந்தமைடு (Methanandamide) என்பது C23H39NO2 என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். செயற்கை முறையில் தயாரிக்கப்பட்ட மருத்துவ வேதிப்பொருட்களுக்கான பட்டியலில் இதற்கு ஏஎம்-356 என்ற குறியீட்டு எண் வழங்கப்பட்டுள்ளது. ஆனந்தமைடு ஒப்புமை வரிசையில் செயற்கையாக உருவாக்கப்பட்ட நாற்தொகுதி சேர்மம் மெத்தனானந்தமைடு ஆகும். கஞ்சா உணரிகள் மீது செயல்படும் இதன் விளைவுகளை, பாலூட்டிகள், மீன் மற்றும் முதுகெலுப்பற்ற ஐதரா போன்ற உயிரினங்களின் மத்திய நரம்புத் தொகுதியில் உள்ள சிபி1 ஏற்பிகளால் உணரப்படுகிறது.
மேற்கோள்கள்
பகுப்பு:ஆல்ககால்கள் பகுப்பு:உயிர்வேதியியல்
கருப்பூர் படிகை
கருப்பூர் படுகை என்பது இந்தியாவின் தமிழ்நாட்டில் தஞ்சாவூர் மாவட்டம் பாபநாசம் தாலுக்காவில் அமைந்துள்ள கிராமம் ஆகும்.
மேற்கோள்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
புதுமலர்ச்சி (சிற்றிதழ்)
புதுமலர்ச்சி இந்தியா, தமிழ்நாடு, சென்னையிலிருந்து 1992ம் ஆண்டில் வெளிவந்த ஒரு மாத இதழாகும்.
பணிக்கூற்று
முஸ்லிம் குரல் வழங்கும் புது மலர்ச்சி
திரு. இராமசாமி நினைவுப் பல்கலைக்கழகம்
காட்டங்குளத்தூர் வளாகம் (பிரதான வளாகம்), சென்னை
சென்னை காட்டாங்குளத்தூரில் அமைந்துள்ள வளாகம்தான் பிரதான வளாகம் ஆகும். இது சென்னை நகரிலிருந்து 40 கிலோமீட்டர் தொலைவில் திருச்சி- சென்னை தேசிய நெடுஞ்சாலையான (NH-45) ஜிஎஸ்டி சாலையில் அமைந்துள்ளது. இங்கு பொறியியல் மற்றும் தொழில்நுட்பம், மருத்துவம், கலை மற்றும் அறிவியல் ஆகிய மூன்று பல்கலைக்கழக கல்லூரிகள் உள்ளன. இதனுடன் எஸ்.ஆர்.எம் மேலாண்மைப்பள்ளியும் உள்ளது. மேலும் இங்கு எஸ்.ஆர்.எம் உணவக மேலாண்மை, வள்ளியம்மை பொறியியல் கல்லூரி, வள்ளியம்மை பல்தொழில்நுட்ப கல்லூரி ஆகியவையும் அமைந்துள்ளன. இங்கு புதிதாக எஸ்.ஆர்.எம் சட்டப்பள்ளி ஒன்றையும் அமைக்க பல்கலைக்கழக நிர்வாகம் முடிவு செய்துள்ளது.
இவ்வளாகத்தில் 1200 படுக்கை வசதி கொண்ட பொது மருத்துவமனை ஒன்று உள்ளது. மேலும் இங்கு எஸ்.ஆர்.எம் மூன்று நட்சத்திர விடுதியும் உள்ளது. இவ்வளாகத்தில் கீழ்க்கண்ட வசதிகள் உள்ளன: 200px|thumbnail|வலது|எஸ்ஆர்எம் பல்கலைக்கழக மைய நூலக கட்டிடம், காட்டாங்குளத்தூர், சென்னை
200px|thumbnail|வலது|எஸ்ஆர்எம் தொழில்நுட்பப் பூங்கா, எஸ்ஆர்எம் பல்கலைக்கழகம், காட்டாங்குளத்தூர், சென்னை.
இவ்வளாகத்தின் மற்றொரு சிறப்பு இந்தியாவின் அனைத்து மாநிலங்களில் இருந்தும், 48 வெளிநாடுகளில் இருந்தும் மாணவர்களை கொண்டிருப்பதே ஆகும்.
ராமாபுரம் வளாகம்
27 ஏக்கர் பரப்பளவில் அமைந்துள்ள இவ்வளாகத்தில் எஸ்.ஆர்.எம் பல் மருத்துவக் கல்லூரியும், பொறியியல் மற்றும் தொழில்நுட்ப கல்லூரியும், கலை அறிவியல் கல்லூரியும் உள்ளன. மேலும் இங்கு எஸ்.ஆர்.எம் குழுமத்தின் மற்றொரு பொறியியல் கல்லூரியான எஸ்.ஆர்.எம் ஈஸ்வரி பொறியியல் கல்லூரியும் உள்ளது. இவ்வளாகத்தில் கீழ்க்கண்ட வசதிகள் உள்ளன:
வடபழனி வளாகம்(சென்னை நகர வளாகம்‌‌‌‌‌)
இவ்வளாகம்தான் எஸ்.ஆர்.எம் பல்கலைக்கழகத்தின் சிறிய வளாகமாகக் கருதப்படுகிறது. இங்கு பல்கலைக்கழகத்தின் பொறியியல் மற்றும் தொழில்நுட்பம், மேலாண்மை, கணினித்தொழில்நுட்பம் மற்றும் சிவாஜி கணேசன் திரைப்படக்கல்லூரியும் உள்ளன. மேலும் இவ்வளாகத்தின் சிறப்பம்சமாக SIMS எனப்படும் எஸ்.ஆர்.எம் இன்ஸ்டிடியூட்ஸ் ஆப் மெடிக்கல் சயின்ஸ் என்ற அதிநவீன மருத்துவமனை அமையப்பெற்றுள்ளது. இவ்வளாகத்தில் கீழ்க்கண்ட வசதிகள் உள்ளன:
மோடிநகர், காசியாபாத் வாளகம், டெல்லி தேசிய தலைநகர் பகுதி
25 ஏக்கர் பரப்பளவில் பசுமையான சூழலில் டெல்லி- மீரட் தேசிய நெடுஞ்சாலையில் அமைந்துள்ளது. இங்கு பொறியியல் மற்றும் தொழில்நுட்பம், மேலாண்மை மற்றும் ஆசிரியர் கல்வி கல்லூரிகள் உள்ளன. இவ்வளாகத்தில் கீழ்க்கண்ட வசதிகள் உள்ளன:
சோனிபட் வளாகம், அரியானா
150 ஏக்கர் பரப்பளவில் அமையப்பெற்றுள்ள இவ்வளாகம், ராஜீவ் காந்தி கல்வியியல் நகரத்தில் உள்ளது. இங்கு பொறியியல் மற்றும் தொழில்நுட்பம், மேலாண்மை ஆகிய படிப்புகள் 2014ஆம் கல்வி ஆண்டு முதல் செயல்படுகின்றன. தற்போது கட்டுமான பணிகள் நடைபெற்றுக் கொண்டிருப்பதனால் இவ்வளாகம் முழுமையாக 2015ஆம் ஆண்டு முதல் செயல்படத்துவங்கும். மேலும் இங்கு சட்டம், நூலக மற்றும் தகவல் அறிவியல் ,நிதி மற்றும் வணிகம், கலை மற்றும் அறிவியல் ஆகிய கல்லூரிகள் அமையப்பெற உள்ளன.
காங்டாக் வளாகம், சிக்கிம்
இந்தியாவின் வடகிழக்கு மாநிலங்களில் ஒன்றான சிக்கிமில், எஸ்.ஆர்.எம் பல்கலைக்கழகம் தனது புதிய வளாகத்தை திறக்கப்போவதாக அறிவித்துள்ளது. 50 ஏக்கர் பரப்பளவில், சிக்கிம் மாநில தலைநகரான காங்டாக்கில் கட்டப்பட்டுள்ள இவ்வளாகம், 2014ஆம் கல்வியாண்டு முதல் செயல்படத்துவங்கும் என்று கூறப்பட்டுள்ளது. இங்கு முதலில் பிபிஏ, எம்பிஏ, பி.காம் போன்ற படிப்புகளுக்கு தொலைதூர கல்வியையும், பின் பொறியியல் கல்வியையும் வழங்கும் என்று தெரிவிக்கப்பட்டுள்ளது.
வெளியிணைப்புகள்
பகுப்பு:தமிழ்நாட்டுப் பல்கலைக்கழகங்கள் பகுப்பு:நிகர்நிலைப் பல்கலைக்கழகங்கள்
தம்பள்ளபல்லி
ஆட்சி
இந்த மண்டலத்தின் எண் 2. இது ஆந்திர சட்டமன்றத்திற்கு தம்பள்ளப்பள்ளி சட்டமன்றத் தொகுதியிலும், இந்திய பாராளுமன்றத்திற்கு ராஜம்பேட்டை மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் 17 ஊர்கள் உள்ளன.
சான்றுகள்
பகுப்பு:சித்தூர் மாவட்டம்
ஜேன் சவுத்கேட்
ஜேன் சவுத்கேட் (Jan Southgate, பிறப்பு: செப்டம்பர் 24 1955), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 13 தேர்வுத் துடுப்பாட்டப் போட்டிகளிலும், 17 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976 - 1985 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1955 பிறப்புகள் பகுப்பு:வாழும் நபர்கள்
நெய்கோணம் கரியமாணிக்கப்பெருமாள் கோயில்
நெய்கோணம் கரியமாணிக்கப்பெருமாள் கோயில் தமிழ்நாட்டில் புதுக்கோட்டை மாவட்டம், நெய்கோணம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1624
1624 (MDCXXIV) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு நெட்டாண்டாகும்.
இந்தியாவின் விடிவெள்ளி - சுவாமி விவேகானந்தர் (நூல்)
இந்தியாவின் விடிவெள்ளி சுவாமி விவேகானந்தர் என்பது நெல்லை விவேகநந்தா எழுதிய விவேகானந்தர் வாழ்க்கை வரலாற்று நூல். இது சென்னையில் உள்ள வானதி பதிப்பகத்தால் வெளியிடப்பட்டுள்ளது.
நூலாசிரியர்
திருநெல்வேலி மாவட்டத்திலுள்ள குட்டம் என்கிற கடற்கரையோர கிராமத்தில் ஜெயமுருகானந்தன் பிறந்தார். இவர் நிர்வாகவியலில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப்பட்டமும் ஆய்வியல் நிறைஞர் பட்டமும் பெற்றவர். சென்னையில் ஊடகத் துறையில் துணை ஆசிரியராகப் பணியாற்றியவர். இவர் சுவாமி விவேகானந்தர் மேல் கொண்ட பற்றுதலால் நெல்லை விவேகநந்தா என்கிற புனைப் பெயரில் கட்டுரைகளையும் தொடர்களையும் தமிழில் வெளியாகும் அச்சிதழ்களிலும் இணைய இதழ்களிலும் எழுதியுள்ளார்.
அணிந்துரை
இந்த நூலுக்கு, ஸ்ரீராமகிருஷ்ண விஜயம் எனும் ஆன்மிக - பண்பாட்டு மாத இதழின் ஆசிரியர் சுவாமி விமூர்த்தானந்தர் அணிந்துரை எழுதியிருக்கிறார்.
பொருளடக்கம்
இந்நூலில் 43 தலைப்புகளில் விவேகானந்தரின் வாழ்க்கை வரலாற்றை கதை நடையில் எழுதியுள்ளனர்.
வெளி இணைப்புகள்
பகுப்பு:தமிழ் வாழ்க்கை வரலாற்று நூல்கள் பகுப்பு:தமிழ் ஆன்மிக நூல்கள் பகுப்பு:2012 தமிழ் நூல்கள்
இயற்கையின் சேவைகள்
இயற்கையின் சேவைகள் என்பது, சிறப்பாகப் பொருளாதார ரீதியில் அளவிடப்படக்கூடிய, இயற்கை மனிதனுக்குச் செய்யும் நன்மைகளைக் குறிக்கும் ஒரு தொடராகும். ராபர்ட் கொஸ்டான்சா (Robert Costanza) என்பவரும், வேறு இயற்கை மூலதனம் (natural capital) தொடர்பான கோட்பாட்டாளர்களும், 1990 களில், இயற்கையினால் மனிதனுக்கான இயற்கையின் சேவைகள் பற்றி விரிவான பொருளியல் பகுப்பாய்வுகளை நடத்தினர். இவற்றுள் 17 விடயங்களின் பொருளாதாரப் பங்களிப்பு ஆண்டொன்றுக்கு அண்ணளவாக 33 டிரில்லியன் அமெரிக்க டாலர்கள் எனக் கணிக்கப்பட்டது. இது 25 டிரில்லியன் அமெரிக்க டாலர்கள் எனக் கணிக்கப்பட்ட, மனிதர்களுக்கிடையேயான பொருளியல் நடவடிக்கைகளின் பெறுமானத்திலும் அதிகமாகும். இயற்கையின் சேவைகளின் பெறுமானம், அச் சேவைகளை மனிதரின் பொருளாதார நடவடிக்கைகள் மூலம் பெற்றுக்கொள்வதற்கான செலவினம் என்ற அடிப்படையில் கணிப்பிட்டு மதிப்பீடு செய்யப்பட்டது.
இந்த ஆய்வு, இயற்கை முதலீடு, புவியின் பெறுமானம் (value of Earth), உயிரின் பெறுமானம் (value of life) போன்றவை தொடர்பான வாதங்களில் பெருமளவுக்கு மேற்கோள் காட்டப்பட்டது. இது மனித வளர்ச்சிக் கோட்பாடு, இயற்கை முதலீட்டுவாதம் ஆகியவற்றின் முக்கிய திருப்பு முனையாகும்.
பகுப்பு:இயற்கை வளங்கள்
சந்தப்தகா
சந்தப்தகா என்பவர் இந்து தொன்மவியல் அடிப்படையில் சிறந்த திருமால் பக்தாவார். இவரைப் பற்றி கருடப் புராணத்தில் குறிப்பிடப்பட்டுள்ளது.
சந்தப்தகா ஒரு பிராமணர். பல தலங்களுக்கு சென்று திருமாலை வணங்கிவந்தார். ஒரு சமயம் காட்டினுள் சென்று வெளிவருவது பற்றி தெரியாமல் தவித்தார். ஒரு பெரிய மரத்தில் ஒரு பிணம் தொங்கிக்கொண்டிருந்தது. அந்தப் பிணத்தினை ஐந்து பேய்கள் தின்றுக்கொண்டிருந்தன. அதைக்கட்டு பயந்து சத்தமிட்டார். அதைக்கேட்ட பேய்கள் அவரை தின்ன போட்டிப் போட்டுக்கொண்டு வந்தன.
பார்யுஷிதா, சுச்சிமுகா, ஷிக்ரகா, ரோதகா, லேகா என்பது அப்பேய்களின் பெயர்கள்.
ஆதாரங்கள்
பகுப்பு:இந்து தொன்மவியல்
கருத்தோவியம்
thumb|right|[[சிரித்திரன்]] கருத்தோவியம் அல்லது கேலிச் சித்திரம் (cartoon) என்பது நகைச்சுவையைத் தூண்டும் வண்ணம் வரையப்படும் ஓவியம் ஆகும். பல சொற்களில் தலையங்கம் எழுதி உணர்த்த முடியாத கருத்துக்களைக் கூடக் கருத்துப் படங்கள் எளிதாக உணர்த்துகின்றன. சமுதாயம், சமயம், அரசியல், பொருளாதாரத் துறைகளில் உள்ள குறைகளை நகைச்சுவையுடன் உணர்த்தும்படி கேலிப்படங்கள் அமைகின்றன.தமிழில் ஆனந்த விகடன், குமுதம், தினமணி போன்ற இதழ்களில் கேலிச் சித்திரங்கள் வெளி வருகின்றன. ஈழத்தில் சிரித்திரன் இதழில் வெளிவந்த கேலிச் சித்திரங்கள் புகழ் பெற்றவை.
கருத்தோவியம் எப்படி வந்தது?
இத்தாலி மொழியில் Cartoon என்பது கெட்டியான காகிதத்தைக் குறிக்கும். கெட்டியான காகிதங்களில் தான் அப்போது அங்கே ஓவியங்கள் வரைவார்கள். 1921 ம் ஆண்டில் பிரிட்டனின் புதிய பாராளுமன்றக் கட்டடத்தை அலங்கரிக்க ஓவியர்களிடையே போட்டி ஒன்று நடத்தப் பட்டது. அந்தப் போட்டிக்காக (கெட்டியான காகிதங்களில்) வரையப் பட்ட பல ஓவியங்கள் நிராகரிக்கப் பட்டன. கேலிச் சித்திரங்கள் போன்று இருந்த - நிராகரிக்கப் பட்ட சில ஓவியங்களை பஞ்ச் என்ற பத்திரிகை ஒன்றில் பஞ்ச் Cartoon என்ற தலைப்பில் ஒவ்வொன்றாகப் பிரசித்தி பெற்றது. காலப் போக்கில் இவ்வித கேலிச்சித்திரங்களுக்கு Cartoon என்ற பெயரில் நிலைத்து விட்டது.
நோக்கம்
கருத்தோவியங்கள் அதிகமாக சில மனிதர்களை, அவர்களின் கொள்கைகளைக் கேலி செய்யும் விதமாக வரையப்படுகின்றன. குறிப்பாக கேலி செய்யப்படுபவர்கள் படங்களை நகைச்சுவையுணர்வுடன் அவர்களின் உருவம் அனைவரும் அறியும் வழியில் வரையப்படுகிறது. இந்தக் கேலிச் சித்திரங்கள் பிறர் மனத்தைப் புண்படுத்தாத வழியில் வரையப்படுகிறது. வரையப்படும் படங்கள் உண்மையின் அடிப்படையிலும், மக்களுக்கு சில செய்திகளைக் கூறும் வகையில் அதே சமயம் சிந்திக்க வைக்கும் வகையில் வரையப்படுகிறது.
தமிழ்நாட்டின் முதல் கருத்துப்படம்
தமிழ்நாட்டில் முதன்முதலாக கருத்துப்படங்களை வெளியிட்டவர் மகாகவி சுப்பிரமணிய பாரதியார் தான். இவர் ஆங்கிலேயர் ஆட்சியின் குறைகளை “இந்தியா” எனும் இதழில் கேலிச்சித்திரங்களின் மூலம் வெளியிட்டார்.
மேற்கோள்கள்
பகுப்பு:கலை வகைகள் பகுப்பு:திரைப்படம் மற்றும் காணொளி சொல்லியல் பகுப்பு:திரைப்பட வகைகள்
ஆண்டிஜன், நகரம்
ஆண்டிஜன் (Andijan) என்பது உசுபெக்கிதானில் உள்ள ஒரு நகரமாகும். இது ஆண்டிஜன் பிராந்தியத்தின் நிர்வாக, பொருளாதார மற்றும் கலாச்சார மையமாகவும் திகழ்கிறது. கிர்கிஸ்தானுடனான உஸ்பெகிஸ்தானின் எல்லைக்கு அருகே பெர்கானா பள்ளத்தாக்கின் தென்கிழக்கு விளிம்பில் ஆண்டிஜன் அமைந்துள்ளது.
பெயர் வரலாறு
நகரத்தின் பெயரின் தோற்றம் நிச்சயமற்றது. 10 ஆம் நூற்றாண்டின் அரபு புவியியலாளர்கள் ஆண்டிஜனை "அந்துகன்," அல்லது "ஆண்டிகன்" என்று குறிப்பிட்டுள்ளனர். பாரம்பரிய விளக்கம் நகரத்தின் பெயரை துருக்கிய பழங்குடி பெயர்களான ஆண்டி மற்றும் ஆடோக் / ஆசோக் ஆகியவற்றுடன் இணைக்கிறது.
ஆரம்ப மற்றும் சமீபத்திய வரலாறு
பெர்கானா பள்ளத்தாக்கின் பழமையான நகரங்களில் ஆண்டிஜனும் ஒன்றாகும். கி.மு. நான்காம் மற்றும் ஐந்தாம் நூற்றாண்டுகளின் செழிப்பான மற்றும் அடர்த்தியான மக்கள்தொகை கொண்ட 70 க்கும் மேற்பட்ட நகரங்களைக் கொண்ட தாவன் (பார்கானா) மாநிலத்தின் தலைநகரான எர்சியின் இடிபாடுகள் உள்ள நகரமாகும். நகரின் சில பகுதிகளில், தொல்பொருள் ஆராய்ச்சியாளர்கள் 7 மற்றும் 8 ஆம் நூற்றாண்டுகளுக்கு முந்தைய பொருட்களைக் கண்டறிந்துள்ளனர். வரலாற்று ரீதியாக, ஆண்டிஜன் பட்டுப் பாதையில் ஒரு முக்கியமான நகரமாக இருந்துள்ளது.
இந்த நகரம் பாபரின் பிறப்பிடமாக அறியப்படுகிறது. அவர் தொடர்ச்சியான பின்னடைவுகளைத் தொடர்ந்து, முகலாய வம்சத்திற்கு அடித்தளம் அமைப்பதில் வெற்றிபெற்று முதல் முகலாய பேரரசராக ஆனார்.
1898 ஆம் ஆண்டின் ஆண்டிஜன் எழுச்சியின் மையமாகவும், முக்கிய இடமாகவும் ஆண்டிஜன் இருந்தது, இதில் சூபி மதத் தலைவர் மதாலி இசானின் ஆதரவாளர்கள் நகரத்தில் உள்ள உருசிய படையினர் தங்கும் இடத்தைத் தாக்கி, 22 பேரைக் கொன்றனர். மேலும் 16லிருந்து 20 பேர் வரை காயமடைந்தனர். இதற்கு பதிலடி கொடுக்கும் விதமாக, இதில் பங்கேற்றவர்களில் 18 பேர் தூக்கிலிடப்பட்டனர். மேலும் 360 பேர் நாடு கடத்தப்பட்டனர்.
1902 டிசம்பர் 16,அ ன்று, கடுமையான பூகம்பத்தால் நகரத்தின் பெரும்பகுதி தரைபட்டமானது.இதனால் பிராந்தியத்தில் 30,000 வீடுகள் அழிந்தன. மேலும் ,500 குடியிருப்பாளர்கள் இறந்துபோயினர். 1917 இல் ஆண்டிஜாில் சோவியத் ஆட்சி நிறுவப்பட்ட பின்னர், இந்த நகரம் விரைவாக உசுபெக் சோவியத் சோசலிச குடியரசில் ஒரு முக்கியமான தொழில்துறை நகரமாக மாறியது.
வெளி இணைப்புகள்
பகுப்பு:பட்டுப் பாதை பகுப்பு:சோவியத் ஒன்றியம் பகுப்பு:உசுபெக்கிசுத்தான்
சாம்பல் நிற மடவை
சாம்பல் நிற மடவை (Mugil cephalus) என்பது மடவை இனத்தைச் சேர்ந்த முக்கியமான மீன் இனம் ஆகும். இவை உலகம் முழுவதும் உள்ள வெப்பவலய மற்றும் மிதவெப்பவலய கடலோர நீர்ப்பகுதிகளில் காணப்படுன்றன. இவை சராசரியாக 30 முதல் 75 செ.மீ.கள் வரை வளரக்கூடியவை ஆகும். இவற்றின் உடலில் ஆறு முதல் ஏழு நேர்க்கோடுகள் வரை காணப்படும்.
விளக்கம்
சாம்பல் நிற மடவை மீனின் பின்புறம் ஆலிவ்-பச்சை நிறமாகவும், பக்கங்கள் வெள்ளி நிறமாகவும், வயிற்றுப் பகுதி வெண்மை நிறமாகவும் இருக்கும். மீனில் ஆறு முதல் ஏழு தனித்துவமான பக்கவாட்டு கிடைமட்ட கோடுகள் இருக்கலாம். உதடுகள் மெல்லியதாக இருக்கும். இந்த மடவையில் பக்கவாட்டு கோடு இல்லை. பொதுவாக இதன் நீளம் சுமார் 50 சென்டிமீட்டரும் (20 அங்குலம்), அதிகபட்ச நீளம் 100 சென்டிமீட்டரும் (39 அங்குலம்) ஆகும். இது அதிகபட்சமாக எட்டு கிலோகிராம் (18 பவுண்ட்) எடை வரை வளரும்.
பரவல்
அத்லாண்டிக் பெருங்கடலில் உள்ள பிசுகே விரிகுடா மற்றும் நோவா இசுகோடியா வரையும், அனைத்து கடல்களின் வெப்பமண்டல, மிதவெப்ப மண்டல மற்றும் மிதவெப்ப மண்டலம் உள்ளிட்ட அனைத்து கடலோர நீரில் இந்த சாம்பல் நிற மடவை காணப்படும். இது 0–120 மீட்டர் (0–394 அடி) வரை ஆழத்திலும், 8–24 °C (46–75 °F) வெப்பநிலையிலும் நன்னீர், உவர்நீர் மற்றும் கடல் வாழ்விடங்களை ஆக்கிரமித்துள்ளது.
மீன்வளம் மற்றும் மீன்வளர்ப்பு
சாம்பல் நிற மடவை என்பது உலகெங்கிலும் உள்ள ஒரு முக்கியமான உணவு மீனாகும். மேலும் இவை மீன்பிடி மற்றும் வளர்ப்பு மூலம் பெறப்படுகிறது. 2012ஆம் ஆண்டில் உலகளவில் மீன்பிடித்தலில் 130,000 கிலோ மீன்வளம் மூலமும் மீன்வளர்ப்பு உற்பத்தியில் 142,000 கிலோ பெறப்பட்டது.
வெளி இணைப்புகள்
பகுப்பு:மீன்கள்
ஆர்ச்சர்ட் ரயில் நிலையம்
ஆர்ச்சர்ட் ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	தெற்கு	பகுதியில் ஆர்ச்சர்ட் நகரில் அங்குள்ள மக்களுக்கு செவைசெய்கிறது. வடக்கு தெற்கு வழித்தடத்தில் இது	இருபத்திரண்டாம்	ரயில் நிலையமாகும். இது நியூட்டன் ரயில் நிலையம்	மற்றும் சாமர்செட் ரயில் நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன.
மேற்கோள்கள்
பகுப்பு: சிங்கப்பூர் ரயில் நிலையங்கள்
பைஜு இரவீந்திரன்
பகுப்பு:Articles with hCards
பைஜு ரவீந்திரன் (மலையாளம்: பைஜு இரவீந்திரன்; பிறப்பு 1980) ஒரு இந்திய தொழிலதிபர், முதலீட்டாளர் மற்றும் கல்வியாளர் ஆவார், அவர் தனது மனைவி திவ்யா கோகுல்நாத்துடன் இணைந்து பைஜூஸ் நிறுவனத்தை நிறுவினார்.
தொழில்
கண்ணூரில் உள்ள அரசு பொறியியல் கல்லூரியில் பி.டெக் முடித்த பிறகு, பன்னாட்டு கப்பல் நிறுவனத்தில் சர்வீஸ் இன்ஜினியராக சேர்ந்தார். 2003 ஆம் ஆண்டு விடுமுறையின் போது, CAT தேர்வுக்கு படிக்கும் தனது நண்பர்களுக்கு உதவினார். பின்னர் கேட் தேர்வில் பங்கேற்று 100வது சத மதிப்பெண் பெற்றுள்ளார். மீண்டும் தேர்வெழுதியபோது, மீண்டும் 100வது சதவீத மதிப்பெண் பெற்றுள்ளார். இரண்டு ஆண்டுகளுக்குப் பிறகு, கேட் தேர்வுக்கு படிக்க மக்களுக்கு தொடர்ந்து உதவினார், மேலும் நல்ல முடிவுகளின் அடிப்படையில், தனது வேலையை விட்டுவிட முடிவு செய்தார்.
2007 ஆம் ஆண்டில், தேர்வுக்கு உதவும் வணிகமான பைஜூஸ் வகுப்புகளை நிறுவினார், மேலும் நிறுவனம் ஸ்டேடியம் அளவிலான வகுப்புகளாக வளர்ந்தது. 2011 இல், அவர் தனது மனைவி திவ்யா கோகுல்நாத் உடன் இணைந்து பைஜுவை நிறுவினார், அவர் தனது தேர்வுத் தயாரிப்பு வகுப்பில் மாணவியாக இருந்தபோது அவரைச் சந்தித்தார்.
2015 ஆம் ஆண்டில், ஸ்மார்ட்போன் திரை அளவுகள் அதிகரித்ததால், மாணவர்கள் தங்கள் கையடக்க சாதனங்களில் கற்றுக்கொள்வதற்காக ரவீந்திரன் உருவாக்கிய செயலியான பைஜூஸ்-யை அறிமுகப்படுத்தினார். அக்டோபர் 2018ல் பைஜூஸ், ஐக்கிய இராச்சியம், அமெரிக்கா மற்றும் பிற ஆங்கிலம் பேசும் நாடுகளுக்கும் விரிவடைந்தது. ஜூலை 2022க்குள், இதன் செயலி 150 மில்லியனுக்கும் அதிகமான முறை பதிவிறக்கம் செய்யப்பட்டது, சராசரியாக, அதன் பயனர்கள் ஒவ்வொரு நாளும் 71 நிமிடங்களை இதன் செயலியில் செலவழித்தனர்.
2021 ஆம் ஆண்டில், ரவீந்திரன் வேதாந்துவை ஏறக்குறைய $600-$700 மில்லியனுக்கு வாங்குவதற்கான மேம்பட்ட பேச்சுவார்த்தைகளுக்குத் தலைமை தாங்கினார், ஆனால் நிலுவையில் உள்ள ஒழுங்குமுறை ஒப்புதல்கள் காரணமாக ஒப்பந்தம் நிறைவேறவில்லை.
ஃபோர்ப்ஸின் கூற்றுப்படி, 2020 ஆம் ஆண்டு நிலவரப்படி, பைஜு, அவரது மனைவி மற்றும் அவரது சகோதரர் ரிஜு ரவீந்திரன் ஆகியோரின் மொத்த சொத்து மதிப்பு $3.4 பில்லியன் ஆகும். ஜனவரி 2021 இல், அவர் தேசிய புதிதாக தொடங்கப்பட்ட நிறுவனங்களின் ஆலோசனைக் குழுவில் அதிகாரப்பூர்வமற்ற உறுப்பினராக சேர்க்கப்பட்டார். ஏப்ரல் 2021 இல், பைஜூஸ் இந்தியவின் தேர்வுக்கு உதவும் நிறுவனமான ஆகாஷ் எஜுகேஷனல் சர்வீசஸ் லிமிடெட் நிறுவனத்தை கிட்டத்தட்ட 1 பில்லியன் அமெரிக்க டாலர்களுக்கு வாங்கியது.
ஜூலை 2022ல், இரவீந்திரன் பைஜூஸ்-ல் $400 மில்லியன் முதலீடு செய்தார்.
ஜில் கிரவீஸ்
ஜில் கிரவீஸ் (Jill Cruwys , பிறப்பு: திசம்பர் 5 1943, இறப்பு: திசம்பர் 30 1990), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஐந்து தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1969 - 1976 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பி. கே. பேஜ்
பேட்ரிசியா கேதலன் பேஜ் (Patricia Kathlee n "P. K." Page, நவம்பர் 23, 1916 – சனவரி 14, 2010) என்பவர் ஒரு கனட கவிஞர், புதின எழுத்தாளர், கட்டுரையாளர், ஆசிரியர் மற்றும் ஓவியர் ஆவார். இவர் முப்பதிற்கும் அதிகமான நூல்களை வெளியிட்டுள்ளார். குழந்தைகளுக்கான நூல்கள், கட்டுரைகள், சுயசரிதைகள் என ஏராளமான நூல்களை எழுதியுள்ளார். இவரது படைப்புகள் கனடாவில் உள்ள தேசிய காட்சியகத்தில் உள்ளது.
வாழ்க்கைக் குறிப்பு
பி. கே. பேஜ் இங்கிலாந்திலுள்ள சுவான்சில் பிறந்தார். 1919 இல் தன்னுடைய குடும்பத்துடன் கனடா சென்றார். பேஜின் பெற்றோர்கள் அல்பெர்டாவில் உள்ள ரெட் டீருக்கு 1919 இல் இடம்பெயர்ந்தனர். அப்பொது பேஜிற்கு மூன்று வயதாகும்.பிறகு அவர்கள் கால்கரி மற்றும் வினிப்பெக் போன்ற நகரங்களுக்கும் சென்றனர். தன்னுடைய பெற்றோரைப் பற்றிக் கூறுகையில் அவர்கள் படைப்பாக்கத்திறன் கொண்டவர்களாகவும், ஊக்கப்படுத்துபவர்களாகவும், இணக்கவாதிகளாகவும், கலையை நேசிப்பவர்களாகவும் இருந்தனர். மேலும் அவர்கள் தனக்கு கவிதைகளை வாசித்துக் காட்டி உச்சரிக்கக் கற்றுத் தந்ததாகவும் கூறியுள்ளார். இவர் சிறுவயதாக இருக்கும் போதே கவிதையின் மொழி இயைபுவினால் இவரை அறியாது அதன் மேல் ஈர்ப்பு ஏற்பட்டது.
பிறகு பேஜ், புனித ஜான், நியூப்ரூன்ஸ்விக் நகரம் சென்றார். அங்கு ஒரு கடையில் உதவியாளராகப் பணிபுரிந்தார். பின் 1930 இறுதியில் வானொலி நடிகையானார்.
பின் 1941 ஆம் ஆண்டில் பேஜ் மொண்ட்ரியால் சென்றார். அங்குள்ள மொண்ட்ரியல் கவிஞர்கள் குழுவின் நட்பு அவருக்குக் கிடைத்தது. அந்தக் குழுவில் ஏ.எம். கிளெய்ன் மற்றும் எஃப். ஆர். ஸ்காட் ஆகியோர் இருந்தனர். 1944 இல் ஜூடித் கேப் எனும் புனைபெயரில் இவர் எழுதிய தெ சன் அண்டு மூன் (சூரியனும் நிலாவும்) என்ற காதற்செய்கை புதினம் வெளியானது. இந்த புதினத்தின் மறுபதிப்பானது, இவர் 1940 ஆம் ஆண்டில் எழுதிய சில சிறுகதைகளோடு  1973 இல்  வெளியானது.
எழுத்துப் படைப்பு
பேஜினுடைய எழுத்துலக வாழ்க்கையினை இரண்டு காலங்களாகப் பிரிக்கலாம். ஒன்று 1940 முதல்1950 ஆம் ஆண்டுகளின் இடைப்பட்ட காலம். இரன்டாவது அவர் கனடாவில் இருந்து திரும்பிய 1960 ஆம் ஆண்டு.
நார்த்ராப் ஃபிரை என்பவர் இவரின் உலோகமும் பூக்களும் எனும் கவிதைத் தொகுப்பைப் பாராட்டி பின்வருமாறு கூறுகிறார். தூய்மையான கவிதை என்று ஒன்று இருக்குமானால் அது இதுவாகத்தான் இருக்க முடியும்.
அங்கீகாரங்கள்
1954 ஆம் ஆண்டில் உலோகமும் பூக்களும் என்ற கவிதைத் தொகுப்பிற்காக தலைமைத் தளபதி விருதினைப் பெற்றார். மேலும் 1985 இல் கனடா எழுத்தாளர் சங்க விருதினை தெ கிளாஸ் ஏர் (கண்ணாடிக் காற்று) என்பதற்காகப் பெற்றார்.
2004 இல் பிரிட்டிசு கொலம்பியாவின் இருபத்தி ஏழாவது துனை நிலை ஆளுநரான இனா காமபனோலோ அவர்களிடமிருந்து கலைத்துறையில் சிறப்பாகப் பங்காற்றியதற்காக துணை நிலை ஆளுநர் விருது (கலைத்துறை) பெற்றார். அப்போது பேஜ், ஒரு உண்மையான மறுமலர்ச்சிப் பெண் எனப் பாராட்டப்பட்டார். மேலும் தெரசென் வாழ்நாள் சாதனையாளர் விருதினையும் இதே ஆண்டில் பெற்றார்.
கௌரவப் பட்டங்கள்
2006 இல் கனடாவின் ராயல் சொசைட்டியின் நண்பன் என அழைக்கப்பட்டார். மேலும் பல பல்கலைக்கழகங்களில் இவர் கௌரவப் பட்டம் பெற்றுள்ளார்.1985 இல் விக்டோரியா பல்கலைக்கழகத்திலும், 1989 இல் கால்கரிப் பல்கலைக்கழகத்திலும், 1990 இல் பிரிட்டிசு கொலம்பியாவில் உள்ள சைமன் ஃபிரேசர் பல்கலைக்கழகத்திலும், அதே ஆண்டில் குயெல்ஃபு பல்கலைக்கழகத்திலும், 1998 இல் ரொறன்ரோ பல்கலைக்கழகத்திலும், 2001 இல் வினிப்பெக் பல்கலைக்கழகத்திலும், 2004 இல் ஒன்றாரியோவில் உள்ள டிரென்ட் பல்கலைக்கழகத்திலும், 2005 ஆம் ஆண்டில் பிரிட்டிசு கொலம்பியா பல்கலைக்கழகத்திலும் கௌரவப் பட்டம் பெற்றார்.
வெளியிணைப்புகள்
பகுப்பு:1916 பிறப்புகள் பகுப்பு:2010 இறப்புகள் பகுப்பு:கனடிய எழுத்தாளர்கள் பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
புஸ்ரா சுடர் (சிற்றிதழ்)
புஸ்ரா சுடர் இந்தியாவில் தமிழ்நாடு சென்னையிலிருந்து 1990ம் ஆண்டில் மாதந்தோறும் வெளிவந்த ஒரு இசுலாமிய தமிழ் இதழாகும்.
பலவான் (தீவு)
பலவான் (Palawan) என்பது பிலிப்பீன்சில் உள்ள பலவான் மாகாணத்தின் மிகப்பெரிய தீவாகவும், நாட்டின் ஐந்தாவது பெரிய தீவாகவும் இருக்கிறது. இந்தத் தீவின் வடமேற்கு கடற்கரை தென் சீனக் கடலிலும், தென்கிழக்கு கடற்கரை சுலு கடலின் வடக்கு எல்லையின் ஒரு பகுதியாகவும் உள்ளது. தீவின் சில பகுதி வளர்ச்சியடையாததாக கருதப்பட்டாலும், பெரும்பாலான பகுதி இன்னும் பாரம்பரியமாகவே உள்ளது. ஏராளமான வனவிலங்குகள், காடுகள், மலைகள், சில வெள்ளை மணல் கடற்கரைகள் போன்றவை பல சுற்றுலாப் பயணிகளை ஈர்க்கின்றன. அதே போல் சர்வதேச நிறுவனங்களும் வளர்ச்சி வாய்ப்புகளை எதிர்பார்க்கின்றன.
அழகான தீவு
2016 ஆம் ஆண்டு நிலவரப்படி, பலவான் பிரதான தீவானது "உலகின் மிக அழகான தீவு" என மதிப்பிடப்பட்டுள்ளது. போட்டி பயண வெளியீடுகளான கான்டே நாஸ்ட் டிராவலர் மற்றும் டிராவல் + லீஷர் ஆகியவற்றின் வாசகர்களால் வாக்களிக்கப்பட்டது. இது காண்டே நாஸ்ட் டிராவலர் விருதை வென்ற இரண்டாவது ஆண்டு, அதே போல் நான்கு ஆண்டுகளில் இரண்டாவது முறையாக டிராவல் + லீஷரின் முதலிடத்தை (2013) பெற்றுள்ளது.
தீவின் வடக்கு முனையில் அமைந்துள்ள எல் நிடோ, தற்போது கான்டே நாஸ்ட் டிராவலர் வாசகர்களால் "உலகின் மிக அழகான கடற்கரை" என மதிப்பிடப்பட்டுள்ளது. 2007 ஆம் ஆண்டில், நேஷனல் ஜியோகிராஃபிக் டிராவலர் பத்திரிகை பலவானை கிழக்கு மற்றும் தென்கிழக்கு ஆசியா பிராந்தியத்தில் சிறந்த தீவாக மதிப்பிட்டது,
பலவான் மாகாணத்தின் 23 நகராட்சிகளில் 1 நகரமும் 12 நகரங்களும் இந்த தீவில் உள்ளன. திருத்தங்களுக்கான பணியகத்தின் ஏழு இயக்க பிரிவுகளில் ஒன்றான இவாஹிக் சிறை மற்றும் தண்டனை பண்ணையும் இத்தீவில் அமைந்துள்ளது.
நிலவியல்
தீவின் முழு நீளமும் ஒரு மலைத்தொடரை உருவாக்குகிறது. மந்தலிங்கஜன் மலையிலிருந்து இதன் உயரம் 2,086 மீட்டர் (6,844 அடி) உள்ளது. மற்ற குறிப்பிடத்தக்க சிகரங்கள் படாசாராவில் கான்டுங் மலைச்சிகரம் (1,788 மீட்டர் (5,866 அடி), நர்ராவில் விக்டோரியா சிகரம் (1,726 மீட்டர் (5,663 அடி).
புவியியல்
வலது|thumb| உலுகன் விரிகுடா, பலவான்
தாவரங்களும், விலங்கினங்களும்
thumb| பலவான் [[பனை|பனைக் காடு]] நாட்டின் பெரும்பாலான பகுதிகளைப் போலல்லாமல், பலவான் சுந்தலாந்தின் உயிர் புவியியல் பகுதியாக உள்ளது. போர்னியோவில் காணப்படும் விலங்கினங்கள் மற்றும் தாவரங்களுடன் இது தொடர்புடையது.
வரலாற்றுக்கு முந்தையது
நியூ இபாஜய் கிராமத்திற்கு அருகிலுள்ள இல்லே குகையில் மற்ற விலங்குகளின் எலும்புகளுடன் கல் கருவிகளின் கூட்டத்தின் மத்தியில் ஒரு புலியின் இரண்டு வெளிப்படையான விரலெம்புகள் கண்டுபிடிக்கப்பட்டன. மற்ற விலங்கு புதைபடிவங்கள் குரங்குகள், மான், தாடி பன்றிகள், சிறிய பாலூட்டிகள், பல்லிகள், பாம்புகள் மற்றும் ஆமைகள் எனக் கூறப்பட்டன. கல் கருவிகளில் இருந்து, எலும்புகள் வெட்டப்பட்டதற்கான சான்றுகள் மற்றும் நெருப்பைப் பயன்படுத்துதல் ஆகியவற்றைத் தவிர, ஆரம்பகால மனிதர்கள் எலும்புகளைக் குவித்து வத்திருந்தாகத் தெரிகிறது.
வரலாறு
ஏப்ரல் 2013 இல், சட்டவிரோதமாக வேட்டையாடப்பட்ட விலங்குகளை ஏற்றிய ஒரு மீன்பிடிக் கப்பல் பலவான் தீவின் கரையோரத்தில் தாக்குதலில் இருந்து தப்பி ஓடியது.
2014 ஆம் ஆண்டில், ஆயுதப்படைத் தலைமைத் தளபதி ''இம்மானுவேல் டி. பாடிஸ்டா'', அமெரிக்க கடற்படை ஆதரவுடன் சிப்பி விரிகுடாவை ஒரு கடற்படை தளமாக உருவாக்கலாம் என்று கூறினார்.
External links
பகுப்பு:Coordinates on Wikidata பகுப்பு:பிலிப்பீன்சின் புவியியல்
சத்ய பிரகாஷ் மாளவியா
சத்ய பிரகாஷ் மாளவியா (Satya Prakash Malaviya) (25 ஜூன் 1934 - 16 செப்டம்பர் 2018) ஓர் இந்திய அரசியல்வாதியாவார். இவர் இந்திய நாடாளுமன்றத்தின் மாநிலங்களவைக்கு 1984, 1990இல் உத்தரபிரதேசத்திலிருந்து ஜனதா தளத்தின் உறுப்பினராக தேர்ந்தெடுக்கப்பட்டார். ஆனால், கட்சியில் ஏற்பட்ட கலகம் காரணமாக சமாஜ்வாதி ஜனதா கட்சியில் சேர்ந்தார். பின்னர், நவம்பர் 1990 முதல் ஜூன் 1991 வரை நாடாளுமன்ற விவகார அமைச்சராக ஆனார்.
மேற்கோள்கள்
பகுப்பு:இந்திய தேசிய காங்கிரஸ் அரசியல்வாதிகள் பகுப்பு:வாழும் நபர்கள் பகுப்பு:1934 பிறப்புகள் பகுப்பு:இந்திய அமைச்சர்கள்
மாநில நெடுஞ்சாலை 29 (தமிழ்நாடு)
தமிழ் மாநில நெடுஞ்சாலை 29 அல்லது எஸ்.எச்-29 (SH-29) என்பது இந்தியாவில் தமிழ்நாடு மாநிலத்திலுள்ள சாலையாகும். . இதன் நீளம் 248.224 கிலோமீட்டர்கள்.
பயனிக்கும் மாவட்டங்கள்
இச்சாலை 4 மாவட்டங்களை இணைக்கிறது.
நாட்டுக்கு ஒரு நல்லவன்
நாட்டுக்கு ஒரு நல்லவன் இயக்குனர் வி. ரவிச்சந்திரன் இயக்கிய 1991 தமிழ்த் திரைப்படம். இதில் ரஜினிகாந்த், ஜூஹி சாவ்லா, வி. ரவிச்சந்திரன், அனந்த் நாக் மற்றும் குஷ்பூ ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் ஹம்சலேகா. இப்படம் ஒரே நேரத்தில் இந்தியில் சாந்தி கிராந்தி (மாற்றம். அமைதி மற்றும் புரட்சி) என்ற பெயரில் சற்று வித்தியாசமான நடிகர்களுடன் படமாக்கப்பட்டது. தமிழ் சினிமாவில் பிரபல கன்னடம்  நடிகர் அனந்த் நாக் முக்கிய எதிரியாக அறிமுகமான படம். ஹம்சலேகா இசையமைத்துள்ளார்.
இப்படம் 1991 ஆம் ஆண்டு "சாந்தி கிராந்தி " என்ற பெயரில் கன்னடம் மற்றும் தெலுங்கில் ஒரே நேரத்தில் வெளியானது. தெலுங்கில் நாகர்ஜுனாவும், கன்னடத்தில் ரவிச்சந்திரனும் நாயகனாகவும், ரஜினிகாந்த் தமிழ் மற்றும் இந்தியில் முன்னணியில் இருந்தார். தற்செயலாக, அனைத்து பதிப்புகளும் பாக்ஸ் ஆபிஸில் தோல்வியடைந்தன. இத்திரைப்படம் 02-அக்டோபர்-1991 அன்று வெளியானது.
கதை
நாட்டுக்கு ஒரு நல்லவன் ஒரு நேர்மையான போலீஸ் அதிகாரியின் கதை மற்றும் உறுப்பு மாற்று அறுவை சிகிச்சை மாஃபியாவில் ஈடுபடும் டாடி என்ற பயங்கரமான குற்றவாளிக்கு எதிராக அவர் போராடுகிறார்.
உற்பத்தி
வி.ரவிச்சந்திரன் தனது கேரியரில் சாந்தி கிராந்தி ஒரு விலையுயர்ந்த திட்டமாக இருக்கும் என்று அறிவித்தார். கன்னடம், தமிழ், தெலுங்கு, இந்தி ஆகிய நான்கு மொழிகளில் இயக்க முடிவு செய்தார். நாட்டுக்கு ஒரு நல்லவன் என்ற தலைப்பில் தமிழ் பதிப்பு வெளியிடப்பட்டது. இந்தி மற்றும் தமிழில் ரஜினிகாந்த் கதாநாயகனாகவும், தெலுங்கில் நாகர்ஜுனாவும், கன்னடத்தில் ரவிச்சந்திரனும் நடித்தனர்.
வெளியீடு
படத்தின் நான்கு பதிப்புகளும் பாக்ஸ் ஆபிஸில் தோல்வியடைந்தன.
தமிழ் பதிப்பு
பாடியவர்கள்: எஸ். பி. பாலசுப்பிரமணியம், எஸ். ஜானகி, கே.எஸ்.சித்ரா
பாடல் வரிகள்: வைரமுத்து, முத்துலிங்கம்.
ஹிந்தி பதிப்பு
பாடகர்கள்: எஸ். பி. பாலசுப்பிரமணியம், அல்கா யாக்னிக், அனுராதா பௌட்வால், சுரேஷ் வாட்கர்
கேம்பிரிச்சுப் பல்கலைக்கழகத்தின் மரபு சின்னம்
"சிவப்பு பின்புலத்தில் ஒரு சிலுவையின் நடுவே காட்டு வெள்ளை கீரியின் ரோமங்கலின் நடுவே நான்கு சிங்கங்கள் ஒரு முன்னங்காளை தூக்கியபடி பார்ப்பவரை நோக்கியும் இருக்கிறது. இந்த சிங்கங்கள் இடது பக்கம் நோக்கியே இருக்கின்றன. நடுவே ஒரு மூடிய புத்தகம் அதன் கொக்கிகள் கீழ் நோக்கியும் உள்ளன."
- University of Cambridge Communications Team
மேற்கோள்கள்
பகுப்பு:கேம்பிரிச்சுப் பல்கலைக்கழகம்
டிப்ளோடோக்கசு
டிப்ளோடோக்கசு (Diplodocus) என்பது, டிப்பியோடோசிட் சோரோபாட் டைனோசோரின் அழிந்துபோன பேரினம் ஆகும். இதன் புதைபடிவங்கள் 1877 ஆம் ஆண்டில் எசு. டபிள்யூ. வில்லிஸ்டன் என்பவரால் கண்டுபிடிக்கப்பட்டது. 1878 இல் ஒத்னியேல் சார்லசு மாசு (Othniel Charles Marsh) என்பவரால் உருவாக்கப்பட்ட இதன் பொதுப் பெயர் ஒரு புது-இலத்தீன் சொல். இது கிரேக்கச் சொற்களான "டிப்ளோஸ்" (இரட்டை), "டோக்கோஸ்" (வளை) என்பவற்றிலிருந்து பெறப்பட்டது. இதன் வாலுக்குக் கீழேயுள்ள, இரட்டை வளை போன்ற கவரெலும்பு காரணமாக இப்பெயர் ஏற்பட்டது. இவ்வகையான கவரெலும்புகள் டிப்ளோடோக்கடுக்கு மட்டுமே தனித்துவமானது என முதலில் நம்பப்பட்டது. பின்னர் டிப்ளோடோசிட்டின் பிற உறுப்பினங்களுக்கும், மமென்சுசோரசு போன்ற டிப்ளோசிட் சோரோபாட் அல்லாதவற்றிலும் இது இருப்பது கண்டுபிடிக்கப்பட்டது.
டைனோசோரின் இப்பேரினம், இப்போது நடு-மேற்கு வட அமெரிக்கா என அழைக்கப்படும் பகுதியில் யுராசிக் காலத்தில் வாழ்ந்தது. டிப்ளோடோக்கசுவின் புதைபடிவங்கள், நடு முதல் மேல் "மொரிசன் உருவாக்கம்" வரையில் மிகப் பொதுவாகக் கிடைக்கும் டைனோசோர் புதைவடிவங்களுள் அடங்குகின்றன. இவை பிந்திய கிமெரிஜியன் காலத்துள் அடங்கும் 154 க்கும் 152 க்கும் இடைப்பட்ட மில்லியன் ஆண்டுகளுக்கு முந்தியவை. "மொரிசன் உருவாக்கம்", அப்பட்டோசோரசு, பரோசோரசு, பிராச்சியோசோரசு, புரொன்டோசோரசு, காமராசோரசு போன்ற மிகப்பெரிய சோரோபாட் டைனோசோர்கள் ஆதிக்கம் செலுத்திய சூழல் ஆகும்.
சோரோபாட் வடிவம், நீளமான கழுத்தும் வாலும், நான்கு உறுதியான கால்கள் என்பவற்றோடு கூடிய டிப்ளோடோக்கசு மிக இலகுவாக அடையாளம் காணத்தக்க டைனோசோர் ஆகும். பல ஆண்டுகளாக இதுவே அறியப்பட்ட டைனோசோர்களில் மிக நீளமானது. அல்லோசோரசு, செராட்டோசோரசு போன்ற கொன்றுண்ணிகளுக்கு, டொப்ளோடோக்கசின் அளவு அச்சுறுத்தலாக இருந்திருக்கக்கூடும். இவ்விரு கொன்றுண்ணிகளினது எச்சங்களும் அதே படைகளில் காணப்படுவது அவை இரண்டும் டிப்ளோடோக்கசுடன் ஒரே காலத்தில் வாழ்ந்ததைக் காட்டுகிறது.
விவரம்
மிகவும் அறியப்பட்ட சோரோபாடுகளில் டிப்ளோடோக்கசு மிகப் பெரியதும், நீண்ட கழுத்தைக் கொண்டதுமான நான்குகால் விலங்கு. இதன் வால் நீளமான சவுக்குப் போன்றது. இதன் முன்னங்கால்கள், பின்னங்கால்களைவிடச் சற்றுக் குட்டையானவை. இதனால் அதன் உடல் கிடையான அமைப்பில் காணப்படுகின்றது. நீண்ட கழுத்தையும், வாலையும் கொண்டு நான்கு உறுதியான கால்களில் தாங்கப்பட்ட இவ்விலங்கின் எலும்புக்கூட்டு அமைப்பு தொங்கு பாலத்தை ஒத்துக் காணப்படுகிறது. 25 மீட்டர் நீளம் கொண்ட முழுமையான எலும்புக் கூட்டில் இருந்து, டிப்ளோடோக்கசு கார்னெகீ (Diplodocus carnegii) இப்போது மிக நீளமான டைனோசோராக அறியப்பட்டுள்ளது. தற்கால மதிப்பீடுகளின்படி டிப்ளோடோக்கசு கார்னெகீயின் எடை 10 முதல் 16 மெட்ரிக் தொன்கள் வரை இருக்கக்கூடும் எனத் தெரிகிறது.
பகுதி எச்சங்களில் இருந்து அறியப்படும் டிப்ளோடோக்கசு அல்லோரம் முன்னதைவிடப் பெரியது. அது நான்கு யானைகளின் அளவு இருக்கும் என மதிப்பிடப்பட்டுள்ளது. 1991 இல் இதை முதன் முதலாக விபரித்த டேவிட் கில்லெட் (David Gillette) அதன் நீளம் 52 மீட்டர் (171 அடி) வரை இருக்கலாம் என மதிப்பிட்டார். இதன் அடிப்படையில் அறியப்பட்ட டைனோசோர்களில் இதுவே மிகப்பெரியதாக இருந்தது (போதுமானதாக இல்லாத எச்சங்களைக் கொண்டு மதிப்பிடப்பட்ட அம்பிகோவெலியாசு போன்றவை தவிர). அக்காலத்தில் இதன் எடை 113 தொன்களாக இருக்கும் என மதிப்பிடப்பட்டது. இதன் நீளம் 33.5 மீட்டர் (110 அடி) எனப் பின்னர் திருத்தி மதிப்பிடப்பட்டது. பின்னர், முள்ளந்தண்டு எலும்புகள் 12-19 ஐ 20-27 ஆகப் பிழையாக வைத்து மதிப்பிட்டது கண்டுபிடிக்கப்பட்டதால் அதன் நீள மதிப்பீடு 32 மீட்டர் (105 அடி) ஆனது. பென்சில்வேனியாவின் பிட்சுபர்க்கில் அமைந்துள்ள கார்னெகீ இயற்கை வரலாற்று அருங்காட்சியகத்தில் வைக்கப்பட்டுள்ள, ஏறத்தாழ முழுமையான எலும்புக்கூட்டை அடிப்படையாக வைத்தே ''டி. அல்லோரம்'' டைனோசோரின் அளவு மதிப்பிடப்பட்டிருந்தது. இதன் 13 ஆவது வால் எலும்பு வேறு டைனோசோரின் பகுதி எனப் பின்னர் கண்டறியப்பட்டதால் அதன் நீள மதிப்பீடு மேலும் குறைந்தது. எலும்புக் கூட்டின் புதைபடிவத் துண்டுகள் மட்டுமே கிடைத்துள்ள சுப்பர்சோரசு போன்ற டைனோசோர்கள் பெரியனவாக இருக்கக்கூடும்.
மேற்கோள்கள்
பகுப்பு:தொன்மாக்கள்
காரிமங்கலம் எல்லையம்மன் கோயில்
காரிமங்கலம் எல்லையம்மன் கோயில் தமிழ்நாட்டில் தர்மபுரி மாவட்டம், காரிமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முலகலசெருவு
முலகலசெருவு மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
ஆட்சி
இந்த மண்டலத்தின் எண் 3. இது ஆந்திர சட்டமன்றத்திற்கு தம்பள்ளப்பள்ளி சட்டமன்றத் தொகுதியிலும், இந்திய பாராளுமன்றத்திற்கு ராஜம்பேட்டை மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் 17 ஊர்கள் உள்ளன.
சான்றுகள்
பகுப்பு:சித்தூர் மாவட்டம்
மகாராணி (சிற்றிதழ்)
மகாராணி இந்தியா, தமிழ்நாடு, சென்னையிலிருந்து 1994ம் ஆண்டில் வெளிவந்த ஒரு இஸ்லாமிய இதழாகும்.
த பிரிடேட்டர் (திரைப்படம்)
த பிரிடேட்டர் (The Predator) என்பது 2018 ஆண்டைய அமெரிக்க அறிபுனை அதிரடித் திரைப்படமாகும். இப்படமானது பிளாக் மற்றும் ஃப்ரெட் டீக்கர் ஆகியோர் எழுத, ஷேன் பிளாக்கால் இயக்கப்பட்டது. இது பிரிடேட்டர் (1987), பிரிடேட்டர் 2 (1990), பிரிடேட்டர்ஸ் (2010) ஆகிய பிரிடேட்டர் திரைப்பட வரிசையில் நான்காவதாக வெளிவரும் திரைப்படமாகும். முதன்மைப் படத்தில் பிளாக் ஒரு துணை பாத்திரத்தை ஏற்றிருந்தார், அதே நேரத்தில் முதல் மூன்று வரிசை படங்களின் தயாரிப்பாளராக இருந்த ஜான் டேவிஸ் மீண்டும் இப்படத்தின் தயாரிப்பாளராகியுள்ளார்.
இப்படத்தில்  பாய்ட் ஹோல்ப்ரூக், ட்ரெவண்டே ரோட்ஸ், ஜேக்கப் ட்ரம்ப்லே, கீகன்-மைக்கேல் கீ, ஒலிவிய மன், தாமஸ் ஜேன், ஆல்ஃபீ ஆலன், ஸ்டெர்லிங் கி. பிரவுன் ஆகிய நட்சத்திரங்கள் நடித்துள்ளனர். படத்தின் படப்பிடிப்பு 2017 சூன் மாதம் முடிவடைந்தது. அதனையடுத்து 2018 செப்டம்பர் 14 அன்று 20ஆம் சென்சுரி ஃபாக்சால் ஐபாஸ் மற்றும் டால்பி சினிமா மற்றும் தரநிலை வடிவமைப்புகளில் வெளியிடப்பட்டுகிறது.
கதைச்சுருக்கம்
நவீன மிண்ணணு விளையாட்டுப் பொருட்களை இயக்கும் ஒரு சிறுவன் ஒருவனின் செயலானது, புவிக்கு வெளியே சுற்றிக்கொண்டிருக்கும் வேற்றுகிரகவாசிகளான பிரிடேட்டர் விண்கலத்துக்கான அழைப்புச் சமிக்ஞையாகி அது விபரீதமாகிறது. மரபணு மாற்றம்கொண்ட புதிய பிரிடேடர்களும், பிரமாண்ட பிரிடேடர்களுமாக புவியை கைப்பற்றவும், அதற்குத் தடையான மனித இனத்தை அழித்தொழிக்கவும் வருகின்றன. இதற்கு எதிராக ராணுவ வீரர் குழுவுடன் அறிவியல் ஆசிரியை ஒருவரும் இணைந்து, மனித இனத்தை காக்க போர் செய்கின்றனர்.
வெளி இணைப்புகள்
பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:தொடர் திரைப்படங்கள் பகுப்பு:2018 ஆங்கிலத் திரைப்படங்கள்
ஜீன் கம்மின்ஸ்
ஜீன் கம்மின்ஸ் (Jean Cummins , பிறப்பு: சூலை 3 1920, இறப்பு: மார்ச்சு 29 1981),      இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 3 தேர்வுத் துடுப்பாட்டப் போட்டிகளில் கலந்து கொண்டுள்ளார். 1954 -ல் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1920 பிறப்புகள் பகுப்பு: 1981 இறப்புகள்
இம்பட்டிக்கி
இம்பட்டிக்கி (Batiki) என்பது பிஜி நாட்டிற்கு சொந்தமான தீவு. இது லோமாய்விட்டி தீவுக்கூட்டத்தைச் சேர்ந்தது. இது 12 சதுர கி.மீ பரப்பளவைக் கொண்டது. குறைந்தளவிலான மக்கள் வசிக்கின்றனர். இங்கு போக்குவரத்து வசதிகள் இல்லை. சிறிய பள்ளியும், மருத்துவமனையும் உள்ளன. படகுகளின் மூலம் போக்குவரத்து மேற்கொள்ளப்படுகிறது. முவா, யவு, மனுக்கு, நய்கனி ஆகிய சிற்றூர்கள் உள்ளன.
பகுப்பு:பிஜியின் தீவுகள்
சார் ஐ லவ் யூ
சார் ஐ லவ் யூ இயக்குனர் ஜி. எம். ரங்கராஜன் இயக்கிய தமிழ்த் திரைப்படம். இதில் சிவகுமார், லட்சுமி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 14-பிப்ரவரி-1991.
பாடல்கள்
இத்திரைப்படத்திற்கு இளையராஜா இசையமைத்தார். பாடல் வரிகளை நா. காமராசன் குருவிக்கரம்பை சண்முகம் ஆகியோர் எழுதியுள்ளனர்.
வெளி இணைப்புகள்
பகுப்பு:1991 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:லட்சுமி நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள்
காக்ஸ் பஜார் மாவட்டம்
காக்ஸ் பஜார் மாவட்டம் (Cox's Bazar) (কক্সবাজার জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம்  சிட்டகாங் கோட்டத்தில்   உள்ளது. சிட்டகாங் நகரத்திலிருந்து 150 கிலோ மீட்டர் தொலைவில் தெற்கில் காக்ஸ் பஜார் மாவட்டம் உள்ளது.  வங்காள தேசத்தின் தென்கிழக்கில் வங்காள விரிகுடாவின் வடக்கில் அமைந்த இம்மாவட்டத்தின் நிர்வாகத் தலைமையிடம்  நகரம் காக்ஸ் பஜார் நகரம் ஆகும். காக்ஸ் பஜார் நகரத்தின் பரப்பளவு 6.85 சதுர கிலோ மீட்டராகும். பிரித்தானிய  இந்தியாவில் படைத் தலைவராக இருந்த கேப்டன் ஹிரம் காக்ஸ் (இறப்பு:1798)  என்பவரின் பெயரால் இந்நகரத்திற்கு பெயர் காக்ஸ் பஜார் என பெயர்  சூட்டப்பட்டது. இதற்கு முன்னர் காக்ஸ் பஜார் நகரத்தின் பெயர் பனோவா  (மஞ்சள் பூ) என இருந்தது. காக்ஸ் பஜார் மீன் பிடி துறைமுகமாகும். உலகின் இயற்கையான நூற்றி இருபது கிலோ மீட்டர் நீளமுடைய கடற்கரை கொண்டதும், சுற்றுலாத் தலாமாகவும் காக்ஸ் பஜார் விளங்குகிறது.
புவியியல்
காக்ஸ் பஜார் மாவட்டம் 2491.86 சதுர கிலோ மீட்டர் பரப்பளவு கொண்டது. இதன் வடக்கில் சிட்டகாங் மாவட்டம், தெற்கிலும், மேற்கிலும் வங்காள விரிகுடா, கிழக்கில் பந்தர்பன் மாவட்டம் எல்லைகளாக உள்ளது. இம்மாவட்டத்தின் முக்கிய ஆறுகளாகவும், கால்வாய்களாகவும் மாதாமுகுரி ஆறு, பக்காளி ஆறு, ரேஜு கால் ஆறு, நப் கால் ஆறு, மகேஷ்காளி கால்வாய் மற்றும் குதுப்தியா கால்வாய்கள் உள்ளது. இம்மாவட்டம் 1984-இல் புதிதாக உருவாக்கப்பட்டது.
மாவட்ட நிர்வாகம்
காக்ஸ் பஜார் மாவட்டம் நிர்வாக வசதிக்காக எட்டு துணை மாவட்டங்களாகப் பிரிக்கப்பட்டுள்ளது. அவைகள்: சக்காரியா, காக்ஸ் பஜார் சதர், குடுப்தியா, மகேஷ்காளி, ராமு, தேக்னாப், உக்கியா, பெகுவா என்பனவாகும். மேலும் இம்மாவட்டம்  71 ஊராட்சி ஒன்றியங்களும், 989 கிராமங்களையும் கொண்டுள்ளது.
மக்கள் தொகையியல்
2491.85 சதுர கிலோ மீட்டர் பரப்பு கொண்ட மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 22,89,990 ஆக உள்ளது. அதில் ஆண்கள் 11,69,604  ஆகவும், பெண்கள்  11,20,386 ஆகவும் உள்ளனர். பாலின விகிதம் 104 ஆண்ககளுக்கு 100  பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 919 நபர்கள் வீதம் வாழ்கின்றனர். சராசரி எழுத்தறிவு 39.3% ஆக உள்ளது. 4,15,954 வீடுகளும் உள்ளது.